สวัสดีค่ะ ชีดยาคุมมีผลข้างเคียงกับปจดใหมค่ะ พอดีปจดมาๆหายๆ ล่าสุดปจดเป็นสีดำเข้ม น้ำตาลเข้ม อยากรู้ว่าเกียวใหมค่ะ
สวัสดีค่ะ ผลข้างเคียงของการฉีดยาคุมกำเนิดชนิดฮอร์โมนเดี่ยว หรือชนิดที่ฉีดทุก 2 หรือ 3 เดือน คืออาจทำให้มีเลือดออกกะปริดกะปรอย แต่มักเป็นในช่วง 1-2 เข็มแรก เมื่อผ่านไปซักระยะ ประจำเดือนจะเริ่มมาน้อยลง และจะขาดหายไปได้ดังนั้นเลือดประจำเดือนที่มาๆ หาย หรือเรียกว่าอาการเลือดออกกะปริดกะปรอย จึงน่าจะเป็นผลข้างเคียงของยาฉีดคุมกำเนิด ส่วนการที่เลือดมีสีน้ำตาลเข้ม แสดงว่าเลือดมีปริมาณน้อย ซึ่งเลือดที่มีปริมาฝรน้อยจะไหลจากมดลูกช้า เลือดจึงสัมผัสกับอากาศนาน ทำให้เลือดกลายเป็นสีน้ำตาลหรือน้ำตาลเข้มดำได้ การมีเลือดมีปริมาณน้อย ก็เป็นผลจากยาฉีดคุมกำเนิดได้เช่นกันค่ะผลข้างเคียงเหล่านี้ไม่ได้อันตรายแต่อย่างใด เมื่อหยุดฉีดยาคุมกำเนิด ประจำเดือนก็จะกลับมาเป็นปกติค่ะ